open-index/open-wikipedia-markdown huggingface dataset:
Ešlijs Kols

**Ešlijs Kols** (; dzimis ) ir bijušais angļu futbolists, spēlēja kreisās malas aizsarga pozīcijā, Anglijas futbola izlases dalībnieks.

## Karjera
Karjeru sācis *[[Arsenal FC|Arsenal]]* 1999. gadā. Tā sastāvā aizvadīja 228 spēles, kurās guva astoņus vārtus, izcīnīja divus Premjerlīgas čempiontitulus, trīs FA kausus, kā arī sasniedza 2005.—2006. gada Čempionu līgas sezonas finālu. 2006. gada augustā par 5 miljonu mārciņu lielu transfēra summu pārgāja uz *[[Chelsea F.C.|Chelsea]]*. Tā sastāvā 2008. gadā vēlreiz sasniedza Čempionu līgas finālu, izcīnīja vēl trīs FA kausus un Premjerlīgas čempiontitulu 2010. gadā. 2010. gada maijā E. Kols kļuva par pirmo futbolistu, kas izcīnījis sešus FA kausus.

Kopš 2001. gada pārstāv Anglijas izlasi. Izlasi pārstāvējis trijos Pasaules kausa finālturnīros (2002, 2006, 2010) un 2004. gada Eiropas čempionātā.

## Sasniegumi
**Arsenal**

* Anglijas Premjerlīga: 2001—02, 2003—04
* FA kauss: 2001—02, 2002—03, 2004—05
* FA Community Shield: 2002, 2004

**Chelsea**

* Anglijas Premjerlīga: 2009—10
* FA kauss: 2006—07, 2008—09, 2009—10, 2011—12
* Anglijas Līgas kauss: 2006—07
* FA Community Shield: 2009
* UEFA Čempionu līga: 2011—12
* UEFA Eiropas līga: 2012—13

**Individuālie sasniegumi**

* Anglijas gada labākais futbolists: 2010

## Atsauces

## Ārējās saites

* ''Chelsea'' profils 
* FA profils 
* ESPN Soccernet profils  
* Premjerlīgas profils  
* BBC Sport profils
South Park: Tenorman's Revenge

***South Park: Tenorman's Revenge*** ir platformu spēle datorspēle, kas balstīta uz animētās situāciju komēdijas Dienvidparks. To izstrādājis Other Ocean Interactive un izdevis Microsoft Studios, ekskluzīvi Xbox 360 konsolei. Spēlētājs var vadīt četrus komēdijas varoņus, kuru galvenais uzdevums ir uzveikt sarkanmataino armiju. Spēli var tikai lejuplādēt.

## Ārējās saites
* Oficiālā mājaslapa
1189. gads

**1189. gads** () bija gads, kas pēc Jūlija kalendāra sākās svētdienā.

## Notikumi
* 6. jūlijs — Ričards I Plantagenets jeb Ričards Lauvassirds kļuva par Anglijas karali.
* 3. septembris — Ričards I Lauvassirds tika kronēts par Anglijas karali.

### Nezināms datums
* Sākās Trešais Krusta karš.

## Dzimuši
* *datums nezināms*
** Jurijs II Vsevolodovičs, Vladimiras lielkņazs (miris 1238. gadā)

## Miruši
* 28. jūnijs — Anglijas Matilde (*Mathilde von England*), Saksijas hercogiene (dzimusi 1156. gadā)
* 6. jūlijs — Henrijs II Plantagenets (*Henry II Plantagenet*), Anglijas karalis (dzimis 1133. gadā)
* 11. novembris — Vilhelms II Labais, Sicīlijas karalis (dzimis 1155. gadā)
Tiger Woods PGA Tour 13

***Tiger Woods PGA Tour 13*** ir *[[Tiger Woods PGA Tour (sērija)|Tiger Woods PGA Tour]]* sporta spēļu sērijas datorspēle, ko izstrādājis *[[EA Tiburon]]* un izdevis *[[EA Sports]]*, *[[Xbox 360]]* un *[[PlayStation 3]]* konsolēm. Šī ir pirmā spēle sērijās kopš 2006. gada, kad tā netiek izdota *[[Wii]]* konsolei. *Tiger Woods PGA Tour 13* tika izdots 2012. gada martā.

## Ārējās saites
* Oficiālā mājaslapa
Gredzens

thumbnail|235px|Gredzens
**Gredzens** ir rotaslieta, kuru velk pirkstos. Tas no augšas izskatās pēc riņķa līnijas un bieži ir izgatavots no dārgmetāla. Gredzenus iedala pēc materiāla, no kā tas ir izgatavots, piemēram, zelta gredzenos, sudraba gredzenos, kā arī pēc pielietošanas mērķa, piemēram, saderināšanās gredzens, laulību gredzens, žetonu gredzens, čempiona gredzens.
Svjatoslavs Vseslavičs

**Svjatoslavs Vseslavičs** (*Святаслаў Усяславіч*, dzimis pirms 1060., miris pēc 1130. gada) bija viens no Polockas kņaza Vseslava Bračislaviča dēliem no Polockas Rurikoviču dinastijas. Vitebskas kņazs 1101—1129. Kopā ar saviem brāļiem piedalījās karagājienā uz Daugavas lejteci pret zemgaļiem 1106. gadā, kur tika sakauts.

## Dzīvesstāsts
Dzimis Polockas kņaza Vseslava Bračislaviča Brīnumdara (ap 1029.-1101.) ģimenē pirms 1060. gada kā viens no 6 vai 7 dēliem. Pēc kristīšanas ieguva vārdu Georgijs (*Георгій*).
1101. gadā pēc viņa tēva nāves Polockas kņaziste tika sadalīta starp viņa dēliem. Tradicionāli uzskata, ka Svjatoslavs uzreiz mantoja Vitebskas kņaza troni  un kopā ar saviem brāļiem cīnījās ar Jaroslava Gudrā pēcnācējiem par pierobežas zemēm Daugavas augštecē. Pēc cita uzskata viņš par Vitebskas kņazu kļuva tikai pēc tam, kad to atkaroja Smoļenskas kņaziem. Ir pat izteikta hipotēze, ka par Vitebskas kņazu kļuva tikai Svjatoslava dēls Vasiļko.

Lai pakļautu Daugavas lejteci, 1106. gadā viņš kopā ar saviem brāļiem devās karagājienā pret zemgaļiem un cieta sakāvi. 20. gadsimta arheoloģiskajos izrakumos Koknesē atrada svina piekariņu ar Polockas valdnieku dzimtas zīmi, ko uzskata par Svjatoslavam vai viņa sievai piederīgu. Hipotēze par to, ka viņš šajā laikā varēja būt Kokneses valdnieks, nav pierādīta.
1127. un 1029. gadā Kijivas lielkņazs Mstislavs I Vladimirovičs devās karagājienos pret Polockas kņazu un viņa vasaļiem. Svjatoslavs tika apcietināts un izsūtīts trimdā uz Cargradu, kas ir Konstantinopole vai arī Gerzike.
Svjatoslavs miris izsūtījumā pēc 1130. gada.

## Brāļi
* Rogvolods Vseslavičs (Рагвалод-Барыс Усяславіч, Рогволод Всеславич Полоцкий) - Druckas kņazs, Polockas kņazs (1101?-1128)
* Dāvids Vseslavičs (Давыд Усяславіч) - Izjaslavļas kņazs, Polockas kņazs (1128-1129) 
* Gļebs Vseslavičs (Глеб Усяславіч, Глеб Всеславич Минский) - Minskas kņazs
* Romāns Vseslavičs (Раман Усяславіч, Роман Всеславич Полоцкий) - mantojamā zeme nav skaidra (Izjaslavļa, Drucka?), no kuras viņu padzinuši
* Rostislavs Vseslavičs (Расціслаў Усяславіч, Ростислав Всеславич Полоцкий) - mantojamā zeme nav skaidra, miris trimdā Bizantijā. Viņa dēli esot kļuvuši par lietuviešu dižkunigaišu dinastijas ciltstēviem.

## Literatūra
# Baumgarten N. Genealogies et mariages occidentaux des Rurikides Russes du X-е au ХIII-е siecle /Orientalia Christiana. -Roma.-1927. -N35.-95p. (franciski)
# ПСРЛ, т. 2. Ипатьевская летопись. Фототип. изд. 1908 г. М., 1962. XVI 938 стб. 87 с IVc. (senkrievu)
# Алексеев Л. В. Полоцкая земля // Древнерусские княжества Х-XIII вв. -М., −1975. -С.202-239 (krieviski)
# Данилович В. Е. Очерк истории Полоцкой земли до конца XIV столетия. -К., 1896. −731 с. (krieviski)
# Рапов О. М. Княжеские владения на Руси в первой половине XIII в. -М., 1977. −261 с. (krieviski)
# Войтович Леонтій. Князівські династії Східної Європи (кінець IX — початок XVI ст.): склад, суспільна і політична роль. Історико-генеалогічне дослідження.. — Львів: Інститут українознавства ім. І.Крип’якевича, 2000. — 649 с. —  (ukrainiski)

## Skatīt arī
* Polockas kņazi
* Polockas Rurikoviči

## Polockas valdnieku ciltskoks

## Piezīmes un atsauces
1187. gads

**1187. gads** () bija gads, kas pēc Jūlija kalendāra sākās ceturtdienā.

## Notikumi
* 20. septembris-2. oktobris — Jeruzalemes aplenkums, pēc kura Saladīns iekaroja Jeruzalemes Karalisti.
* 25. oktobris — Gregors VIII kļuva par Romas pāvestu, kas šajā amatā bija nepilnus divus mēnešus.
* 19. decembris — Klements III kļuva par Romas pāvestu.

### Nezināms datums
* Japānā sāka izplatīties dzenbudisms.

## Dzimuši
* 5. septembris — Luijs VIII Kapetings, Francijas karalis (miris 1226. gadā)
* *datums nezināms*
** Vladimirs IV Rurikovičs, Kijivas lielkņazs (miris 1239. gadā)
* *iespējams*
** Mazovijas Konrāds, Krakovas lielkņazs (miris 1247. gadā)

## Miruši
* 19. oktobris — Urbāns III, Romas pāvests
* 17. decembris — Gregors VIII, Romas pāvests (dzimis ap 1100. gadu)
Laņcuta

**Laņcuta** () ir pilsēta Polijas dienvidaustrumos, Piekarpatu vojevodistē uz austrumiem no Žešovas. Pilsētā atrodas Laņcutas pils komplekss (sākts veidot 17. gadsimtā, tagad muzejs). Pilsēta līdz ar pili dažādos laikos piederējusi Pilecku, Stadņicku, Lubomirsku un Potocku dzimtām. 18. gadsimta beigās Lubomirski nodibināja pilsētā degvīna darītavu, kas, mainot īpašniekus, saglabājusies līdz mūsu dienām ar nosaukumu *Polmos Łańcut*. No 1836. līdz 1840. gadam Laņcutā par aptieķnieka palīgu strādāja Ignacijs Lukasevičs. Pēdējais Potocku dzimtas īpašnieks Alfreds Potockis bija viens no bagātākajiem cilvēkiem starpkaru Polijā. Tuvojoties Sarkanajai Armijai, 1944. gadā viņš emigrēja uz Lihtenšteinu. No 1961. gada šeit notiek klasiskās mūzikas festivāli.

Laņcuta ir pianista Teodora Lešeticka (*Theodor Leschetizky*, 1830 - 1915) dzimtā pilsēta.

## Apskates objekti
*Laņcutas pils (*Zamek w Łańcucie*)

## Galerija

Zamek-WidokOdFrontu-POL,_Łańcut.jpg|Laņcutas pils


## Ārējās saites
*Laņcutas pils
Ropčices-Seņdzišovas apriņķis

**Ropčices-Seņdzišovas apriņķis** () ir apriņķis Polijā, Piekarpatu vojevodistē. Apriņķis robežojas ar Piekarpatu vojevodistes Melecas, Kolbušovas, Žešovas, Stšižovas un Dembicas apriņķiem.
Hormuzs

**Hormuzs** (, *Maḍīq Hurmuz*; , *Tange-ye Hormoz*) ir šaurs un stratēģiski svarīgs jūras šaurums, kas savieno Persijas līci ar Omānas līci (Arābijas jūru). Ziemeļos no šauruma ir Irāna, bet dienvidos — Omānas muhafaza Musendema.

Jūras šaurums šaurākajā vietā ir aptuveni 39 km plats. Caur šaurumu tiek transportēti aptuveni 20% no visas pasaules naftas un 35% no naftas, kas tiek transportēta tikai pa jūru.

## Vēsture
1988. gada 18. aprīlī ASV Jūras spēki Irānas—Irākas kara laikā veica operāciju pret Irānu Hormuza šaurumā un Persijas līcī. Operācija tika nosaukta par “Bogo” un tika veikta kā atbilde ASV fregates uzsprāgšanai uz Irānas mīnas četras dienas iepriekš. Operācijas gaitā tika nogremdēta Irānas fregate “Sahand” un vairāki mazāki kuģi.

 Hormuza šaurumā ar raķetēm tika notriekta Irānas ''Airbus A300B2-203'' pasažieru lidmašīna. Kopējais upuru skaits bija 290 pasažieri un apkalpe.  amerikāņu atomzemūdene *USS Newport News* saskrējās ar japāņu tankeri *M/V Mogamigawa*. Sadursme beidzās bez upuriem un ekoloģiskas katastrofas.

2008. gada 6. janvārī pieci Islāma revolūcijas gvardes patruļkuģi pietuvojās mazāk nekā 200 metru attālumā trim ASV jūras kara flotes kuģiem, kuri, pēc ASV komandiera teiktā, tajā brīdī atradās starptautiskajos ūdeņos. Kā liecina viena no ASV kuģu kapteiņa iesniegtā ieraksta, IRGC kuteris draudēja atklāt uguni uz amerikāņiem. Atbildot uz to, Irāna publicēja videomateriālu, kurā redzama tikai standarta radiosakaru apmaiņa. Pēc tam izplatījās versija, ka provocējošo ziņojumu varētu būt noraidījusi kāda trešā puse, tā sauktais "filipīniešu pērtiķis", kā reģionā sauc ētera huligānus.

### Irānas draudi bloķēt kanālu kā atbildi uz Izraēlas un ASV uzbrukumiem kodolobjektiem (2025)
2025. gada vasarā Izraēlas operācijas “Augošais lauva” un ASV operācijas “Pusnakts āmurs” rezultātā tika nopietni bojāti Irānas kodolobjekti, kā arī gāja bojā vairāki augsta ranga militārpersonas, augstākās vadības pārstāvji un kodolzinātnieki. Pēc šiem uzbrukumiem 22. jūnijā atkal parādījās informācija no Ārlietu ministrijas, parlamenta, IRGC un Irānas augstākā līdera ajatollas Alī Hāmenejī padomnieka puses, ka Irāna apsver iespēju bloķēt Hormuza šaurumu. Galīgais lēmums paliek Nacionālās drošības padomes ziņā.

### Irānas karš (2026)
Pēc ASV un Izraēlas triecieniem pa Irānas pilsētām 2026. gada Irānas karā, Irāna bloķēja Hormuzu un izvietoja tajā mīnas, apturot naftas un dabasgāzes transportēšanu un izraisot strauju to cenas kāpumu.

Saskaņā 18. martā publicētajiem Starptautiskās Jūrniecības organizācijas datiem, aptuveni 20 000 jūrnieku bija iesprostoti aptuveni 3200 kuģos uz rietumiem no šauruma. Bet saskaņā ar dažādiem aģentūras AFP rīcībā esošiem datiem, kopš konflikta sākuma bija cietis vai par uzbrukuma mērķi kļuvis vismaz 21 kuģis.

## Atsauces

## Ārējās saites
Ridge Racer Unbounded

***Ridge Racer Unbounded*** ir *[[Ridge Racer (sērija)|Ridge Racer]]* sērijas ātrumsacīkšu spēle, ko personālajam datoram, *[[Xbox 360]]* un *[[PlayStation 3]]* konsolēm izstrādāja *[[Bugbear Entertainment]]*, bet izdeva *[[Namco Bandai Games]]*. Tā ir pirmā sērijas spēle, neskaitot *[[R: Racing Evolution]]*, kurai ir vecuma ierobežojums 13+.

## Ārējās saites
* Oficiālā tīmekļa vietne
Ariel 1

**Ariel 1**, arī zināms kā **UK-1** un **S-55**, bija Apvienotās Karalistes pirmais pavadonis, pirmais no Ariel programmas. Tas palaists 1962. gadā. Lielbritānija pēc PSRS un ASV kļuva par trešo valsti, kurai ir savs Zemes mākslīgais pavadonis.

Kosmisko aparātu izgatavoja ASV (NASA Godarda Kosmosa lidojumu centrā) un palaida ar ASV raķeti.
*Ariel 1* bija 62 kg cilindrs 58 cm diametrā un 22 cm augstumā. Uz četriem izvēršamiem paneļiem bija saules baterijas.

Pavadonī bija izvietoti seši zinātniskie instrumenti. Viens bija paredzēts kosmiskā starojuma pētīšanai, divi — Saules izstarojuma, trīs — jonosfēras pētījumiem. Eksperimenti tika izstrādāti, par pamatu ņemot Skylark programmas pieredzi.

thumb|left|200px|''Ariel 1'' starts ar ''Thor-Delta'' raķeti
*Ariel 1* tika palaists  18:00:16 UTC ar nesējraķeti Thor-Delta no Kanaveralas zemesraga Gaisa spēku stacijas starta kompleksa *LC-17A*.

Domājams, ka 1962. gada 9. jūlija ASV liela augstuma kodolizmēģinājumu eksperiments Starfish sabojāja *Ariel 1* saules baterijas, kā rezultātā tika traucēta pavadoņa darbība.  kosmiskais aprāts pārstāja darboties. Tā darbību izdevās atjaunot  un darbojās līdz , kad tika izmantots, vācot datus kopā ar Explorer 20.

*Ariel 1* Zemes atmosfērā iegāja un sadega .

## Atsauces

## Ārējās saites
* ARIEL 1 Space.co.uk 
* Ariel 1, 2 (UK 1, 2) Gunter Dirk Krebs 
* Ariel 1  Smitsona Nacionālajā gaisa un kosmosa muzejā
Dzjiliņa

**Dzjiliņas province** (, ) ir viena no Ķīnas 22 provincēm.

Province atrodas valsts ziemeļaustrumos. Platības ziņā šī ir 13. lielākā province Ķīnā, taču atrodas tikai 21. vietā pēc iedzīvotāju skaita (2010. gadā Dzjiliņas provincē dzīvoja 27,46 miljoni cilvēku); 90,85% iedzīvotāju ir haņi. Provinces administratīvais centrs un lielākā pilsēta ir Čančuņa. Tā austrumos robežojas ar Ziemeļkoreju un Krieviju, ziemeļos — Heilundzjanu, dienvidos — Liaoninu un rietumos — Iekšējo Mongoliju.

## Atsauces

## Ārējās saites

*
Higins

**Pāvests Higins** (; dzimšanas datums nav zināms, miris 140. vai 142. gadā) bija Romas bīskaps un līdz ar to katolisma tradīcijā tiek uzskatīts par vienu no Romas pāvestiem. Šajā amatā viņš bija aptuveni no 136. vai 138. līdz 140. vai 142. gadam. Par viņa dzīvi un darbību ziņas nav saglabājušās. Tradicionāli tika uzskatīts, ka viņš noteica pakāpes garīdzniecības hierarhijā un dažādas garīdzniecības prerogatīvas. Taču mūsdienu zinātnieki mēdz to apšaubīt.

## Ārējās saites
*
Kanēlis

thumb|250px|Kaltēta kanēļkoka miza (t.s. kanēļa standziņas), kanēlis un kaltēti kanēļkoka ziedi
**Kanēlis** (no , kas savukārt nāk no  — 'caurulīte, niedrīte') ir no žāvētām kanēļkoku (*Cinnamomum*) zaru mizām iegūta garšviela. Pazīstamākās ir trīs kanēļkoku sugas — Ķīnas jeb aromātiskais kanēļkoks (*Cinnamomum aromaticum*), Ceilonas kanēļkoks (*Cinnamomum zeylandicum*)un Cumkum kanēļkoks. Kanēļa sastāvā ir 1—5% ēterisko eļļu, kā arī mannīts, kālija oksalāts un citi savienojumi.

## Ieguve

Tā kā kanēļkoku dabiskais izplatības areāls ir Dienvidaustrumāzija, lielākās kanēļa ražotājvalstis arī ir no šī reģiona. 2010. gadā pirmajā vietā bija Ķīna (tika iegūtas 62 700 tonnas kanēļa), otrajā vietā — Indonēzija (60 000 tonnas), bet trešajā vietā — Šrilanka (15 790 tonnas).

Mandeļu vai riekstu čaulu pulveri piesātinot ar sintētiskajām aromātiskajām vielām, iegūst mākslīgo kanēli.

## Izmantojums
250px|thumb|right|Ar kanēli apkaisīts ābolu rausis
Kanēlis ir ļoti aromātisks un tam ir asa, rūgti saldena garša. To diezgan plaši izmanto kulinārijā, pievienojot dažādiem saldajiem ēdieniem, karstvīnam un punšam, kā arī kafijas aromatizēšanai un sāļajiem ēdieniem — gaļas, zivju ēdieniem, medījumiem, marinādēm un citur. Kanēli izmanto arī tautas medicīnā gremošanas un ēstgribas veicināšanai, kā pretklepus līdzekli un pret nervu slimībām.

## Atsauces
Lakšadvīpa

**Lakšadvīpa** (, *Lakṣadvīp*) ir Indijas savienības teritorija (administratīvā vienība) Indijas okeānā. To veido **Lakšadvīpu salu** arhipelāgs no 200 līdz 440 km uz dienvidrietumiem no Indijas subkontinenta. Salu kopējā platība ir 32 km², bet kopā ar lagūnām platība sasniedz 4200 km², savukārt ar teritoriālajiem ūdeņiem —  km². Lakšadvīpas administratīvais centrs ir Kavarati, lai gan Amini dzīvo vairāk cilvēku.

## Ārējās saites
Fire Pro Wrestling Returns

***Fire Pro Wrestling Returns*** ir Fire Pro Wrestling cīņas spēļu sērijas videospēle, ko izstrādājis Spike un izdevis 505 Games, PlayStation 2 konsolei. Spēle izdota dažādos pasaules reģionos ar lielu laika intervālu, 2005. gadā - Japānā, 2007. gadā ASV, bet 2008. gadā Eiropā.

## Ārējās saites
* Oficiālā mājaslapa
Jānis Bosko

**Sv. Jānis Bosko** (; dzimis , miris ) bija itāļu Romas katoļu baznīcas garīdznieks, skolotājs un rakstnieks. 

Dzimis Beči, pilsētā netālu no Turīnas zemnieku ģimenē. Jāņa vecāki ir trūcīgi, un jau divu gadu vecumā nomirst viņa tēvs. Zinātkārais zēns ir spiests pelnīt iztiku kā gans, kalps un akrobāts. 1841. gadā viņš kļūst par priesteri un uzupurē savu dzīvi jaunatnes audzināšanai, nodibina priesteru savienību, izveido vīriešu un sieviešu kongregācijas. Jāņa Bosko aicinājums ir darbs ar nabadzīgajiem ielu bērniem. Vispirms viņš tos pulcina svētdienās uz rotaļām un stundām, kuru laikā māca tiem katehismu un skaidro svētās Mises upuri. 

Jānis saprot, ka ar svētdienas mācībām vien nepietiek. Viņš nopērk šķūni bērnu patversmes ierīkošanai. Tas ir sākums 1846. gadā dibinātajai kongregācijai, kuras brāļus par godu tās debesu aizbildnim svētajam Franciskam no Sales dēvēs par salēziešiem. Salēziešu dzīves uzdevums ir jaunatnes audzināšana. Pateicoties šī svētā vīra pūlēm un pašuzupurēšanās garam, drīz radās īpaši audzināšanas nami, kur jaunatne atrada sev labus audzinātājus un draugus, kas sagatavoja viņus dzīvei. Sevišķa vērība tika piegriezta arodizglītībai.

Ar visu sirdi Jānis Bosko un pārējie kongregācijas brāļi nododas bērnu un jauniešu audzināšanai, lietojot pavisam jaunas metodes. Viņi uzskata, ka audzinātājam ir jābūt nevis uzraugam, bet draugam, tēvam un brālim saviem skolniekiem. Pats nācis no nabadzīgas ģimenes, Jānis Bosko spēja pabarot, mācīt un dāvāt darbu tūkstošiem bezpajumtnieku zēnu, šim mērķim viņš ir panācis vairāku skolu, darbnīcu un pat baznīcu celtniecību. 1872. gadā Jānis Bosko nodibina Marijas meitu kongregāciju sievietēm, kas nodarbojas ar meiteņu audzināšanu.

Jānis Bosko mirst 1888. gadā Turīnā, un jau 1934. gadā pāvests Pijs XI viņu pasludina par svēto. Šodien Jāņa Bosko kaps salēziešu baznīcā Turīnā ir pazīstama svētceļojumu vieta. Sv. Jānis Bosko parādīja augstu tuvākā mīlestības piemēru. Pašlaik Jāņa Bosko dibinātās iestādes darbojas visās katoliskās zemēs un arī misiju malās. Piemiņas diena — 31. janvāris.

## Atsauces
Vera Čāslavska

**Vera Čāslavska** (; dzimusi , mirusi ) bija čehu vingrotāja.

## Biogrāfija
Trīs reizes piedalījusies olimpiskajās spēlēs (, , ). 1960. gadā Romā vienīgo medaļu izcīnījusi komandu sacensībās (sudrabs). 1964. gadā Tokijā izcīnīja trīs čempiones titulus (individuālā daudzcīņa, atbalsta lēciens un vingrojums uz baļķa) un komandu sacensībās izcīnīja sudraba godalgu. 1968. gada olimpiskajās spēlēs Mehiko V. Čāslavska kļuva par četrkārtēju čempioni (individuālā daudzcīņa, atbalsta lēciens, vingrošanas stieņi un brīvās kustības — dalīta pirmā vieta) un divkārtēju vicečempioni (vingrojums uz baļķa un komandu sacensības). Viņa ir otra visu laiku veiksmīgākā vingrotāja olimpisko spēļu vēsturē starp sievietēm pēc Larisas Latiņinas. Ar panākumiem startējusi arī pasaules čempionātā, kur 5 reizes kļuvusi par čempioni un 1 reizi izcīnījusi sudrabu.

Viņas vīrs bija vieglatlēts, 1964. gada olimpisko spēļu sudraba medaļas laureāts 1500 m distancē Jozefs Odložils (*Josef Odložil*), pāris apprecējās dažas nedēļas pēc 1968. gada olimpiskajām spēlēm.

1964., 1966., 1967. un 1968. gadā tikusi atzīta par Čehoslovākijas gada labāko sportisti. Laikā no 1990. līdz 1996. gadam viņa bija Čehijas Olimpiskās komitejas priekšsēdētāja.

Mirusi 2016. gada 30. augustā.

## Atsauces

## Ārējās saites
Javiešu valoda

**Javiešu valoda** (*basa Jawa*, 45px, ) ir austronēziešu saimes valoda, kurā galvenokārt runā javieši, kas pārsvarā apdzīvo Javas salu Indonēzijā. Pēc pratēju skaita tā ir viena no lielākajām austronēziešu saimes valodām. Lai gan ikdienā ļoti daudz cilvēku runā šajā valodā, tai nav valsts valodas statuss. Indonēzijas valsts valoda ir tikai indonēziešu valoda. No 19. gadsimta beigām līdz 20. gadsimta vidum javiešu valoda kopā ar nīderlandiešu valodu bija Nīderlandes Austrumindijas oficiālā valoda.

Javiešu valoda ir viena no malajiešu-polinēziešu valodām. Tiek lēsts, ka javiešu valodu prot no 75 miljoniem līdz 100 miljoniem cilvēku. Aptuveni 90% javiešu valodas pratēju dzīvo Javas salā, bet pārējie javiešu valodas pratēji dzīvo citās Indonēzijas salās. Nozīmīgas javiešu valodas pratēju kopienas ir arī Surinamā un Jaunkaledonijā, kur ir izveidojušās attiecīgi Karību javiešu valodas un Jaunkaledonijas javiešu valodas dialekti. Arī Javā pastāv vairāki javiešu valodas dialekti. Standarta javiešu valoda ir izplatīta Javas pilsētās Surakartā un Jogjakartā.

## Rakstība
Mūsdienu javiešu valodas rakstībā tiek izmantots latīņu alfabēts, bet līdz 20. gadsimta vidum tika izmantota javiešu rakstība, ko paši javiešu valodas pratēji sauc par *Aksara Jawa*, *Hanacaraka* un *Carakan*. Tā ir abugida (abugidas rakstībām ir raksturīgi simboli, kas apzīmē zilbes, kuras veido vispirms viens līdzskanis un tad viens patskanis). Šī rakstība ir veidojusies no kavi valodas (senās javiešu valodas) rakstības, kas savukārt ir cēlusies no pallavas. Javiešu rakstībā ir 20 simboli, kuri sākas ar līdzskani. Pēc noklusējuma patskanis tajā ir mums zināmā skaņa, kuru apzīmē ar “a”. Rakstībā ir papildu simboli citiem patskaņiem.

15. gadsimtā reliģisko tekstu un dzejas pierakstīšanā tika izmantota pegonas rakstība, kas balstījās uz arābu rakstību.

## Attīstība
Kavi valoda ir javiešu valodas agrīnais variants, tāpēc tā tiek saukta arī par seno javiešu valodu. Šī valodas izplatība bija Javas salas austrumos. Kā literārā valoda tā tika izmantota arī citās Javas tuvumā esošajās salās, piemēram, Bali. Kavi valodā ir daudz aizguvumu no sanskrita. 13. un 14. gadsimtā kavi valoda transformējās vidus javiešu valodā, pēc kuras sekoja jaunā javiešu valoda un visbeidzot izveidojās mūsdienu javiešu valoda.

## Atsauces

## Ārējās saites

* 
*
WWE SmackDown vs. Raw 2008

***WWE SmackDown vs. Raw 2008*** ir WWE cīņas spēļu sērijas datorspēle, ko izstrādājis Yuke's un izdevis THQ, PlayStation 2, PlayStation 3, PlayStation Portable, Nintendo DS, Wii, Xbox 360 konsolēm, kā arī mobilajiem telefoniem. Šī ir devītā spēle WWE spēļu sērijā un pirmā, kas iznākusi uz septītās paaudzes konsolēm.

## Ārējās saites
* GameSpot
Gļebs Vseslavičs

**Gļebs Vseslavičs** jeb **Gļibs Vseslavičs** (, dzimis ap 1060., miris ) bija viens no Polockas kņaza Vseslava Bračislaviča dēliem no Polockas Rurikoviču dinastijas. Minskas kņazs (1101—1119). Kopā ar saviem brāļiem piedalījās karagājienā uz Daugavas lejteci pret zemgaļiem 1106. gadā, kur tika sakauts.

## Dzīvesstāsts
Dzimis Polockas kņaza Vseslava Bračislaviča Brīnumdara (ap 1029.-1101.) ģimenē ap 1060. gadu kā viens no 6 vai 7 dēliem. 1101. gadā pēc Vseslava Bračislaviča nāves Polockas kņaziste tika sadalīta starp viņa dēliem. Gļebs Vseslavičs kļuva par Minskas kņazu, un 1104. gadā karoja pret savu vecāko brāli Polockas kņazu Dāvidu. 
1106. gadā viņš kopā ar saviem brāļiem devās karagājienā pret zemgaļiem un cieta sakāvi. 1114. gadā viņam izdevās uzvarēt savu jaunāko brāli kņazu Romānu un īslaicīgi kļūt arī par Izjaslavas kņazu. 1116. gadā Kijivas lielkņaza Vladimira Monomaha sūtītais karaspēks pakļāva Izjaslavu, bet Gļebs paturēja Minsku. 1119. gadā Gļebs vēlējās atgūt zaudēto, bet cieta sakāvi, tika sagūstīts un aizvests uz Kijivu. Minskas kņazisti pievienoja Kijivas lielkņaza valdījumiem.

Miris 1119. gadā Kijivā. Viņa dēlam Rostislavam Gļebovičam izdevās atgūt Minskas kņaza titulu tikai 1146. gadā.

### Brāļi
* Dāvids Vseslavičs (Давыд Усяслававіч) - Vitebskas kņazs.
* Boriss Vseslavičs (Барыс Усяславіч, Борис Всеславич Друцкий) - Druckas kņazs.
* Rogvolods Vseslavičs (Рагвалод-Барыс Усяславіч, Рогволод Всеславич Полоцкий) - Polockas kņazs? (1101-1128) (daļa vēsturnieku uzskata, ka Boriss ir Rogvoloda kristīgais vārds un viņu sauc par Rogvolodu-Borisu).
* Romāns Vseslavičs (Раман Усяславіч, Роман Всеславич Полоцкий) - mantojamā zeme nav skaidra (Izjaslavļa, Drucka?), no kuras viņu padzinuši.
* Svjatoslavs Vseslavičs (Святаслаў Усяславіч, Святослав Всеславич Витебский) - Vitebskas kņazs.
* Rostislavs Vseslavičs (Расціслаў Усяславіч, Ростислав Всеславич Полоцкий) - mantojamā zeme nav skaidra, miris trimdā Bizantijā. Viņa dēli esot kļuvuši par lietuviešu dižkunigaišu dinastijas ciltstēviem.

## Polockas valdnieku ciltskoks

## Skatīt arī
* Polockas kņazi
* Polockas Rurikoviči

## Piezīmes un atsauces

## Literatūra
# Baumgarten N. Genealogies et mariages occidentaux des Rurikides Russes du X-е au ХIII-е siecle /Orientalia Christiana. -Roma.-1927. -N35.-95p. (franciski)
# ПСРЛ, т. 2. Ипатьевская летопись. Фототип. изд. 1908 г. М., 1962. XVI 938 стб. 87 с IVc. (senkrievu)
# Алексеев Л. В. Полоцкая земля // Древнерусские княжества Х-XIII вв. -М., −1975. -С.202-239 (krieviski)
# Данилович В. Е. Очерк истории Полоцкой земли до конца XIV столетия. -К., 1896. −731 с. (krieviski)
# Войтович Леонтій. Князівські династії Східної Європи (кінець IX — початок XVI ст.): склад, суспільна і політична роль. Історико-генеалогічне дослідження.. — Львів: Інститут українознавства ім. І.Крип’якевича, 2000. — 649 с. —  (ukrainiski)
102. gads

**102. gads** () bija gads, kas pēc Jūlija kalendāra sākās sestdienā.

## Notikumi

### Nezināms datums
* Lūcijs Jūlijs Urss Servians un Lūcijs Licīnijs Sura kļuva par Romas konsuliem.
* Romas imperators Trajāns atgriezās Romā pēc karagājiena uz Dākiju.
* Trajāns sadalīja Panonijas province divās atsevišķās provincēs.

## Miruši
* *iespējams*
** Jiņa, Haņu dinastijas imperatore
103. gads

**103. gads** () bija gads, kas pēc Jūlija kalendāra sākās svētdienā.

## Notikumi

### Nezināms datums
* Trajāns un Manijs Labērijs Maksims kļuva par Romas konsuliem.
* Romieši sāka būvēt tā saucamo Trajāna tiltu pār Donavu mūsdienu Rumānijas teritorijā. To pabeidza 105. gadā. Tiltam bija jākalpo, kā stratēģiski svarīgai pārejai pāri Donavai, lai varētu karot pret Dākiju.

## Miruši
* *datums nezināms*
** Seksts Jūlijs Frontins, romiešu senators, karavīrs un aristokrāts
* *iespējams*
** Marks Valērijs Marciāls, latīņu dzejnieks no Pireneju pussalas
104. gads

**104. gads** () bija gads, kas pēc Jūlija kalendāra sākās svētdienā.

## Notikumi

### Nezināms datums
* Seksts Atijs Suburans Emiliāns un Marks Asīnijs Marsels kļuva par Romas konsuliem.
* Dečebala vadībā Dākijā sākās sacelšanās pret Romas impērijas kundzību.

## Dzimuši
* Gajs Apūlejs Diokls
* Babatha
105. gads

**105. gads** () bija gads, kas pēc Jūlija kalendāra sākās trešdienā.

## Notikumi

### Nezināms datums
* Tiberijs Jūlijs Kandids Marijs Kelss un Auls Jūlijs Kvadrāts kļuva par Romas konsuliem.
* Tika pabeigta Trajāna tilta celtniecība pāri Donavai, lai romieši varētu veiksmīgi pakļaut Dākiju.
* Noslēdzās pirmais karš pret Dākiju.
* Iespējams, ka šajā gadā Ķīnā tika izgudrots papīrs.

## Dzimuši
* Faustina Vecākā, romiešu imperatore, imperatora Antonija Pija sieva

## Miruši
* Plūtarhs no Bizantijas, Bizantijas patriarhs
Versaļas pils

{
  "type": "ExternalData",
  "service": "geoshape",
  "ids": "Q2946"
}

**Versaļas pils** () ir Francijas karaļu pils Versaļā, Ildefransas reģionā, aptuveni 20 km no Parīzes centra. Versaļas galms bija Francijas politiskā spēka centrs laikā no 1682. gada, kad karalis Luijs XIV pārcēlās uz šejieni no Parīzes, līdz 1789. gada oktobrim, kad karaliskā ģimene bija spiesta atgriezties galvaspilsētā pēc Franču revolūcijas sākuma.

Pēc Prūsijas uzvaras Franču-prūšu karā 1871. gada 18. janvārī Prūsijas karali Vilhelmu I Versaļas pilī pasludināja par Vācijas ķeizaru.
Pēc Pirmā pasaules kara beigām no  līdz  Versaļas pilī notika Parīzes miera konference ar mērķi noslēgt miera līgumus starp Sabiedrotajiem un sakautajām Centrālajām lielvalstīm. 1919. gada 28. jūlijā Versaļas pilī parakstītais miera līgums saturēja arī Baltijas valstu neatkarību netieši garantējošus nosacījumus, un Latvijas Pagaidu valdība uzskatīja, ka visas 32 valstis, kas parakstījušas Versaļas līgumu, ir ''de facto'' atzinušas neatkarīgas Latvijas valsts pastāvēšanu.

## Pils raksturojums
Versaļas pils tiek uzskatīta par absolūtās monarhijas sistēmas simbolu. Tajā ir apmēram 2300 istabas, 2153 logi. Kopējā celtnes platība ir  m2. 1979. gadā Versaļas pils komplekss tika iekļauts UNESCO Pasaules mantojuma sarakstā.

Versaļas pils arhitektūras iespaidā 18. gadsimtā vairākiem Eiropas valstu monarhiem uzcēla līdzīgas pilis, piemēram, Svētās Romas impērijas ķeizara Šēnbrunnas pili, Krievijas Impērijas ķeizara Pēterburgas un tās apkārtnes pilis, Prūsijas karaļa Sansusī pili, Kurzemes hercoga Jelgavas un Rundāles pilis.

## Atsauces

## Ārējās saites
*
Baiba Sipeniece-Gavare

**Baiba Sipeniece-Gavare** (dzimusi **Baiba Sipeniece**  Jaunpilī) ir latviešu humoriste, kino aktrise, televīzijas un radio raidījumu vadītāja, pasākumu vadītāja.

Līdz 7. klasei mācījusies Jaunpils vidusskolā un no 8. klases Valmieras Viestura vidusskolā. B. Sipeniece-Gavare ir pabeigusi Kultūras darbinieku tehnikumu. Piedalījusies dažādos TV projektos un filmās. B. Sipeniece-Gavare ir filmējusies vairākos humora šovos, tai skaitā "Lielais Brīnumzemes šovs", "Ādamsoni". 2005. gadā atveidojusi vienu no galvenajām lomām filmā "Es mīlu jūsu meitu!". Tāpat vadījusi vairākus TV raidījumus, tai skaitā TV3 šovus "Dziesmu duelis", "Lielais Brīnumzemes šovs", "Dullais desmitnieks", "Dziedi ar zvaigzni. Milžu cīņa", "Dejo nost", "Saimnieks meklē sievu" un "Sanāciet, sadziediet!". Vēl B. Sipeniece-Gavare vada vairākus radio raidījumus, piemēram, Star FM raidījumu "Zoopasta". Vairākkārt ir vadījusi (parasti kopā ar Valteru Krauzi) Latvijas Mūzikas ierakstu gada balvu. 2021. un 2022. gadā vadīja raidījumu YouTube "Sviests manā galvā." Kopš 2020. gada dažādās Latvijas pilsētās uzstājas ar stāvizrādēm "Vienreiz jau var" un "Ir vēl". 

Ir Latvijas Universitātes absolventu jauktā kora "Jubilate" dziedātāja. 

Precējusies ar arhitektu Gati Gavaru, ir divas meitas.

## Atsauces

## Ārējās saites
* Sipeniece nav sliņķe. Ja vajadzēs, audzēs cūkas un aitas Kasjauns.lv
*
Šķīvis

thumbnail|200px|Neglazēti šķīvji, kas salikti plauktos
**Šķīvis**  (no viduslejasvācu: *schive*, afrikandu: *schīf* vai vidusholandiešu: *schijf* — 'apaļa plāksne; plāns apaļš priekšmets, šķīvis') ir trauku veids, kas paredzēts ēdiena pasniegšanai uz galda. Tiem parasti ir apaļa vai ieapaļa forma un lēzenas malas. Šķīvjus izgatavo no keramikas, porcelāna, plastmasas, papīra, stikla un citiem materiāliem. Šķīvjiem var būt arī ceremoniālas vai dekoratīvas funkcijas.

Porcelāna šķīvjus izgudrojuši ķīnieši 600 g. p. m. ē. Bet tos citur pasaulē neizmantoja līdz 1708. gadam, kad vācu podnieks atklāja kā tiek ražots porcelāns. Šajā laikā sāka parādīties daudz porcelāna ražotāji Anglijā, Vācijā un citur Eiropā.

## Atsauces

## Ārējās saites
Jaucējfunkcija

thumb|Jaucējfunkcijas darbības piemērs
**Jaucējfunkcija** jeb **jaucējalgoritms** () ir algoritms, kas pārveido dažāda garuma ievaddatus noteikta, fiksēta garuma datu virknē. Izejas datu virknes garums ir atkarīgs no algoritma. Vienkāršs jaucējfunkcijas veids ir kontrolsumma.

Tā kā ieejas dati ir garāki par izejas datiem (lai arī ne vienmēr, bet parasti), vieniem un tiem pašiem izejas datiem var atbilst vairāk kā vieni ieejas dati. To sauc par jaucējsadursmi (). Ja izejas datu kopa ir īsa (128 biti vai mazāk), tad šādai jaucējfunkcijai vieniem izejas datiem ir iespējams piemeklēt vairākus ieejas datus.  Kontrolsummām, kuras lieto lai identificētu pārsūtīšanas kļūdas (tādām, kā kontrolsummas IP paketēs), tas nerada problēmas, jo varbūtība, ka pārsūtīšanas kļūda izmainīs datus tā, ka kontrolsumma to nepamanīs, ir maza. Jaucējfunkcijām, kuras lieto kriptogrāfijā (elektroniskajiem parakstiem, atslēgu ģenerēšanai no parolēm) ir jābūt tādām, lai vieniem izejas datiem nebūtu iespējams piemeklēt vairākus ieejas datus.

## Populāri jaucējfunkciju piemēri
* Cikliskā redundances pārbaude (CRC)
* Drošais jaukšanas algoritms 1 (SHA-1)
* Drošais jaukšanas algoritms 2 (SHA-2)
* Lūna algoritms
* MD5
* RIPEMD

## Skatīt arī
* Jaucējtabula
* Kriptogrāfiska jaucējfunkcija

## Atsauces
Alhambra

**Alhambra** (, *Al-Ḥamrā' * — ‘sarkanais cietoksnis’, , , ) ir pils un cietokšņa komplekss Granadā, Andalūzijā, Spānijā. Mūsdienās Alhambra ir viena no iecienītākajiem tūristu apskates vietām Spānijā. 1984. gadā tā tika iekļauta UNESCO Pasaules mantojuma sarakstā. 2007. gada 31. decembrī nacionālais parks atzīts par vienu no Divpadsmit Spānijas dārgumiem.

## Vēsture
Alhambra lielākoties tika celta laika posmā no 1238. līdz 1358. gadam, lai gan jau no 889. gada tur atradās neliels cietoksnis. Alhambru uzcēla Granadas mauru valdnieki. Pili izmantoja arī pēdējais musulmaņu Granadas emīrs Muhameds XII (spāniski zināms kā Boabdils). Ar to saistītā leģenda vēsta, ka Boabdils, nododot Granadas Emirātu spāņiem un dodoties prom, apstājās tālākājā vietā, no kuras vēl varēja saskatīt Alhambras pili, lai pēdējo reizi aplūkotu savu valsti. Kalnu pāreja, kur tas notika, šodien saucas *Suspiro del Moro*, kas tulkojumā nozīmē "Maura nopūta". Pēc mauru padzīšanas 1492. gadā Alhambra tika izlaupīta un daļēji nopostīta. 16. gadsimtā Spānijas karalis Kārlis V (Spānijā zināms kā Karloss I) daļu no pils pārbūvēja renesanses stilā. 1812. gadā pili daļēji nopostīja franči, kas Napoleona Bonaparta vadībā karoja ar spāņiem. 1821. gadā Alhambra cieta arī zemestrīcē. Pils atjaunošanas darbi sākās 1828. gadā un turpinājās līdz pat 20. gadsimtam.

## Atsauces

## Ārējās saites

* Alhambra in turgranada.es Granadas provinces oficiālā tūrisma mājaslapa
Virtuve

[250px|right|thumb|1903. gada [jūgendstils|jūgendstilā iekārtotas Rīgas dzīvokļa virtuves atveidojums Rīgas Jūgenstila muzejā]]
**Virtuve** ir īpaša telpa vai telpas daļa mājā, dzīvoklī vai komerciālā iestādē, kur notiek ēdiena gatavošana un bieži arī tā apēšana. Mūsdienu vidusšķiras dzīvojamās mājas virtuve parasti ir aprīkota ar plīti, izlietni ar karstu un aukstu tekošu ūdeni, ledusskapi, kā arī darba virsmām un virtuves skapīšiem. Daudzās mājsaimniecībās ir mikroviļņu krāsns, trauku mazgājamā mašīna un citas elektriskās ierīces. Virtuves galvenās funkcijas ir pārtikas uzglabāšana, sagatavošana un gatavošana (un saistītu uzdevumu, piemēram, trauku mazgāšanai). Telpu vai zonu var izmantot arī ēdināšanai (vai nelielām maltītēm, piemēram, brokastīm), viesu uzņemšanai un veļas mazgāšanai. Virtuvju projektēšana un būvniecība ir milzīgs tirgus visā pasaulē.

Komerciālās virtuves atrodas restorānos, kafejnīcās, viesnīcās, slimnīcās, izglītības un darba vietās, armijas kazarmās un līdzīgās iestādēs. Šīs virtuves parasti ir lielākas un aprīkotas ar lielāku un jaudīgāku aprīkojumu nekā dzīvojamās virtuves. Piemēram, lielā restorānā var būt saldētava un liela komerciāla trauku mazgājamā mašīna. Dažos gadījumos komerciālās virtuves iekārtas, piemēram, izlietnes, izmanto mājsaimniecībās, jo tās piedāvā ērtu lietošanu ēdiena gatavošanā un augstu izturību.

Attīstītajās valstīs komerciālās virtuves parasti ir pakļautas sabiedrības veselības likumiem. Tās periodiski pārbauda sabiedrības veselības amatpersonas un ir spiestas slēgt, ja tās neatbilst likumā noteiktajām higiēnas prasībām.

## Atsauces

## Ārējās saites
Algonkini

thumb|Algonkinu izplatība (zaļā krāsā) ap 1800. gadu
thumb|Algonkinu ģimene, 18. gadsimts

**Algonkini** ir Kanādas pirmiedzīvotāji, kuru dzimtā valoda ir algonkinu. Tā pieder algonkinu valodu saimei un ir dialektāli atšķirīga no odžibvu valodas. Kultūras un valodas ziņā algonkini ir tuvi radniecīgi otavu ciltij un odžibviem, ar kuriem ir apvienoti plašākā anišinabe grupā. Algonkinu pašnosaukums *omàmiwinini* (daudzskaitlī: *omàmiwininiwak*), taču daudz biežāk tiek izmantots apzīmējums "anišinabi" (*Anishinaabe*).

Vārds "algonkini" atvasināts no malesītu cilts vārda *elakómvik* : "viņi ir mūsu radinieki/sabiedrotie". Kopīgais apzīmējums algonkinu valodās runājošajām, kultūras ziņā neviendabīgajām indiāņu ciltīm, kuras dzīvoja no Virdžīnijas līdz Klinšu kalniem un ziemeļos līdz Hudzona līcim, ir cēlies no šīs cilts nosaukuma.

Lielākā daļa algonkinu dzīvo Kvebekā. Deviņi atzari šajā provincē un viens Ontārio veido cilti.

## Valoda
2006. gadā algonkinu valodu prata 2680 algonkinu, no kuriem mazāk nekā 10% tā bija vienīgā saziņas valoda. Algonkinu valoda, kuru parasti dēvē par *anicinàpemowin* vai *omàmiwininìmowin*, ir viens no vairākiem atšķirīgiem anišinabes valodas dialektiem. Gados jaunāko valodas pratēju vārdu krājumā ir daudz aizguvumu no krī valodas.

## Kultūra
Tradicionālais algonkinu mājoklis bija no bērza tāss un koka karkasa veidoti vigvami.
Algonkinu sākotnējā reliģija bija *midevivinisms* (patiesā taka). Viņi ticēja ka dabā pastāv liels skaits garu (manitū). 17. un 18. gadsimtā franču misionāri lielu daļu algonkinu pievērsa katoļticībai. Mūsdienās daudzi šīs cilts indiāņi praktizē tradicionālo "midevivinismu", dažkārt midevivinisma un kristietības savienojumu.

## Atsauces
Mašīntulkošana

**Mašīntulkošana**, saīsināti **MT**, ir datorlingvistikas apakšnozare, kas nodarbojas ar automatizētu vienā valodā rakstīta teksta tulkošanu citā valodā.

MT programmas atšķirībā no citiem ar datora izmantošanu saistītiem paņēmieniem – datorizētas tulkošanas (*computer-assisted translation*, *computer-aided translation —* *CAT*) un interaktīvas tulkošanas (tulkošanas ar datora palīdzību) – veic tulkošanu ar minimālu cilvēka līdzdalību vai bez tās.

## Vēsture

Sākotnēji MT veica primitīvu tulkojamās valodas vārdu aizstāšanu ar atbilstošiem, biežāk lietotās nozīmes vārdiem citā valodā, tomēr ar šādu paņēmienu nav iespējams panākt pieņemamu rezultātu, jo atkarībā no teksta un konteksta, kurā vārds lietots, tam var būt ļoti atšķirīgas nozīmes. Attīstoties nozarei, MT sāka izmantot valodas korpusus un statistikas metodes, kas ļauj ņemt vērā atšķirības valodu tipoloģijā un tulkot, piemēram, frazeoloģismus.

Šodien mašīntulkošanas programmās izmanto iespēju uzstādīt tulkojamā teksta piederību jomai vai profesijai (piemēram, laika ziņas), uzlabot rezultātu, sašaurinot iespējamo aizvietojumu loku. Šī tehnika ir īpaši noderīga jomās, kur tiek izmantota izteikti formāla vai formalizēta valoda. Līdz ar to oficiālu paziņojumu (tekstu) vai juridisku dokumentu mašīntulkojums sniedz labāku rezultātu nekā sarunu vai citu, mazāk standartizētu tekstu, tai skaitā literāru sacerējumu tulkojums.

Laikam ritot, mašīntulkošanas teorētiskās iespējas apspriež gan zinātnieki, gan programmētāji un, piemēram, daži kritiķi uzskata, ka pilnībā automatizēta tulkošana principā nav iespējama.

## Metodes

Populārākās mašīntulkošanas metodes:
* **Likumos balstīta mašīntulkošana** — tradicionālā metode, kurā nepieciešamas vārdnīcas un gramatikas likumi. Populārākās sistēmas: *Apertium*, *SYSTRAN, Eurotra*.
* **Statistiskā mašīntulkošana** — izmanto statistikas metodes. Zināmākās sistēmas: *GIZA++* (vārdos balstītu mašīntulkošanas sistēmu izstrādāšanai; jaunākās metodēs tiek izmantota tikai vārdu sastatīšanas nodrošināšanai), *Moses* (frāzēs balstītu mašīntulkošanas sistēmu izstrādāšanai), *AppTek.* Daži publiski pieejami statistiskās mašīntulkošanas pakalpojumi ir ''Google Translate'' (''Google'' statistisko tulkošanas metodi izmanto kopš 2007. gada), *Bing Translator* (''Microsoft'' izstrādāts tiešsaistes pakalpojums, kas pieejams no 2009. gada), *hugo.lv* (Latvijas valsts pārvaldes mašīntulkošanas pakalpojums) un citi.
* **Piemēros balstīta mašīntulkošana** — tulkošanu veic pēc analoģijas, izmantojot paralēlus tekstu korpusus.
* **Hibrīdā mašīntulkošana **— apvieno statistiskās un likumos balstītās metodes.

## Atsauces

## Ārējās saites
* Google tulkotājs
* Bing Tulkotājs
* Tildes Tulkotājs
4 Vesta

**4 Vesta** jeb **Vesta** ir viens no lielākajiem asteroīdiem Saules sistēmā. Tā vidējais diametrs ir aptuveni 530 kilometri un masa — aptuveni 2,59×1020 kg.

Šis ir otrs lielākais asteroīds pēc pundurplanētas Cereras.
Tas aizņem 9% no kopējās asteroīdu joslas masas. Asteroīds apriņķo Sauli 3,63 gados vidēji 2,36 AU attālumā. Domājams, nedaudz mazāk kā pirms miljards gadiem Vesta zaudēja aptuveni 1% no savas masa sadursmes dēļ.

thumb|left|150px|Vestas rotācija
Asteroīdu  atklāja vācietis Heinrihs Vilhelms Matiass Olberss (*Heinrich Wilhelm Matthias Olbers*) un nodēvēja to romiešu dievietes Vestas vārdā.

No 2011. gada 17. jūlija līdz  Vestu pētīja NASA zonde Dawn.

## Atsauces

## Ārējās saites
* ''Encyclopaedia Britannica'' profils
Horācijs Nelsons

**Horācijs Nelsons** (; dzimis , miris ) bija angļu admirālis.

Pazīstams ar savu dienestu Karaliskajos Jūras spēkos un darbību Napoleona karos. Karaliskajai kara flotei H. Nelsons pievienojās 12 gadu vecumā onkuļa Horesa Saklinga ietekmē. Viņš bija pazīstams ar savu iedvesmojošo vadību un lielisku izpratni par stratēģiju un netradicionālu taktiku, kā rezultātā tika gūta uzvara vairākās izšķirošās jūras kaujās. H. Nelsons vairākkārt kauju laikā tika ievainots. Starp viņa vairākām kaujām, pazīstamākā un ievērojamākā bija Trafalgaras kauja 1805. gadā, kuras laikā viņu franču snaiperis nāvējoši sašāva. Viņa ķermenis tika atgriezts Anglijā, kur arī tika apglabāts. Horācija Nelsona uzvaras Franču revolūcijas un Napoleona karu laikā padara viņu par Eiropas vēsturē slavenāko jūras karavadoni. Būdams spožs taktiķis un drosmīgs komandieris, viņš pilnveidoja britu flotes uzbrukuma taktiku.

Nelsons karjeras sākumā nokļuva RietumIndijā, vēlāk pie Amerikas piekrastes Neatkarības kara laikā, kā arī tikai desmit grādu attālumā no Ziemeļpola. Komandējot fregati kaujā pie Sv. Vinsenta raga 1797. gadā, viņš nepakļāvās pavēlēm un sagrāba spāņu karakuģus "San Josef" un "San Nicolas". Vēlāk tajā pašā gadā viņu gandrīz nogalināja tuvcīņā pie Kadisas, bet jūras desanta operācijā pie Tenerifes viņš zaudēja labo roku. Pēc izveseļošanās 1798. gadā Nelsons sekoja Napoleona flotei uz Abū Kīras līci netālu no Aleksandrijas. Iemanevrējot pusi savu spēku starp krastu un pretinieku un tādējādi ielencot franču floti, viņš ar pilnīgu uzvaru izgaisināja Napoleona sapni par impēriju austrumos. 1801. gadā pie Kopenhāgenas Nelsons atkal nepakļāvās pavēlēm un vadīja dāņu flotes sakaušanu.

Nelsons bija kļuvis par nacionālo varoni un nonāca ļaužu runās par mīlas dēku ar Emmu Hamiltoni, britu vēstnieka Neapolē Viljama Hamiltona sievu.

1803. gadā Nelsons uz kuģa "Viktorija" klāja pēdējo reizi devās jūrā. Kad franči izlauzās no viņa blokādes pie Tulonas, Nelsons dzinās tiem pakaļ uz Rietumindiju un atpakaļ, līdz flotes sastapās pie Trafalgaras raga. "Viktorijai" tuvojoties franču ierindai, Nelsons atteicās noņemt no sava mundiera ranga zīmes un apbalvojumus, tā kļūdams par snaiperu mērķi. Viņš mira pēc musketes šāviena no tuvas distances īsi pirms britu flotes pilnīga triumfa. H. Nelsona nāve Trafalgarā nostiprināja viņa vietu britu varonīgāko personību vidū. Viņa piemiņai ir izveidoti daudzi pieminekļi.

## Ārējās saites

* Admirālis Nelsons
Artūrs Mickevičs

**Artūrs Mickevičs** (dzimis ) ir latviešu hokejists, spēlē uzbrucēja pozīcijā. Pašlaik (2021) pārstāv Latvijas čempionāta klubu HK Liepāja.

## Karjera
Karjeru sācis 2006. gadā Liepājas "Metalurgs" U-18 komandā, kuras sastāvā spēlēja Latvijas U-18 čempionātā. 2008. gadā debitēja Latvijas čempionātā "Metalurga" otrā sastāva komandā. 2009.—2010. gada sezonā pārstāvēja "Metalurgu" Baltkrievijas Ekstralīgā. Lielāko daļu 2010.—2011. gada sezonas A.Mickevičs pārstāvēja HK Rīga komandu Jaunatnes līgā, taču tad atgriezās "Metalurga" sastāvā.

Pēc "Metalurga" izjukšanas, 2013. gada vasarā Mickevičs pievienojās VHL klubam Ņeftekamskas "Toros", tā sastāvā aizvadot nākamo pusotru sezonu. 2014.—15. gada sezonas vidū pievienojās HK Liepāja rindām, taču tad četras sezonas aizvadīja Francijas hokeja līgā. 2020. gadā Mickevičs atgriezās HK Liepāja sastāvā.

Latvijas hokeja izlases rindās debitējis 2012. gada 9. februārī.

## Atsauces

## Ārējās saites
Mickevičs

**Mickevičs** (; sieviešu dzimtē **Mickeviča** (*Mickiewicza*)) ir poļu cilmes uzvārds, kas vēsturiski sastopams arī Latvijā un Lietuvā (; sieviešu dzimtē *Mickevičiūtė* (ja neprecējusies), *Mickevičienė* (ja precējusies)):

* Artūrs Mickevičs (1991) — latviešu hokejists;
* Ādams Mickēvičs (*Adam Mickiewicz*; 1798—1855) — poļu dzejnieks un rakstnieks;
* Romāns Mickevičs (1993) — latviešu futbolists;
* Vincs Mickevičs-Kapsuks (*Vincas Mickevičius-Kapsukas*, 1880—1935) — lietuviešu revolucionārs un valsts darbinieks.
Bee Movie Game

***Bee Movie Game*** ir darbības spēle, kuru izstrādājis Beenox un izdevis Activision, PlayStation 2, Nintendo DS, Wii, Xbox 360 konsolēm, kā arī PC. Spēle balstīta uz *[[DreamWorks Animation]]* filmu "Par bitēm". Spēlētājam jāiejūtas filmas galvenā varoņa Berija lomā, lai izglābtu citas bites. Spēle izdota 2007. gada oktobrī.

## Ārējās saites
* Oficiālā mājaslapa
1983. gada Pasaules čempionāts hokejā

**1983. gada Pasaules čempionāts hokejā** notika Diseldorfā, Dortmundē un Minhenē, Rietumvācijā, no 1983. gada 16. aprīļa līdz 2. maijam. Tas bija 49. Pasaules čempionāts hokejā.

## Vietu sadalījums un statistika
### Vietu sadalījums
# 
# 
# 
# 
# 
# 
# 
#  — *pazemināta uz B divīziju*

### Rezultatīvākie spēlētāji

## Ārējās saites
* IIHF mājaslapa
1982. gada Pasaules čempionāts hokejā

**1982. gada Pasaules čempionāts hokejā** notika Helsinkos un Tamperē, Somijā, no 1982. gada 15. līdz 29. aprīlim. Tas bija 48. Pasaules čempionāts hokejā.

## Vietu sadalījums un statistika
### Vietu sadalījums
# 
# 
# 
# 
# 
# 
# 
# 

### Rezultatīvākie spēlētāji

## Ārējās saites
* IIHF mājaslapa
2012. gada Pasaules čempionāts hokejā — B grupa

2012. gada Pasaules čempionāta hokejā spēles **B grupā** norisinājās no 4. līdz 15. maijam. Grupas komandas spēles aizvadīja *[[Ericsson Globe]]*, Stokholmā.

## Grupas tabula



## Spēles
Pēc vietējā laika (UTC+2).

## Ārējās saites
* Pasaules čempionāta oficiālā mājaslapa